Here is a page extracted from Wikipedia that may contain CSS, HTML, and a lot of unformatted text.

Title: Cuello Pelopín
Content: Iste articlo tracta sobre o cuello Pelopín u Puerto de Yosa. Ta atros emplegos de «Pelopín», se veiga Pelopín (desambigación), y ta «Yosa», se veiga Yosa (desambigación).
 
O cuello Pelopín u puerto de Yosa ye un puerto de montanya d'o Pireneu que se troba sobre a crencha d'a sierra d'a Monchoya y comunicaba, por un camín tradicional, as localidaz d'Otal (Sobrepuerto) y Yosa (valleta de Yosa, subsidiaria d'a valle de Broto).

O puerto se troba a 1926 msnm en o cuello formau entre o tozal de Pelopín (d'a on le viene o nombre) y o tozal de Matils, en a crencha superior d'a Monchoya, a pocos metros d'a base de o primero.

O cuello se troba aproximadament a 3 km de Yosa y a 4 km d'Otal, y actualment o sender que o trescruza fa parte d'a ruta pre-pirenenca sender GR 15.

Puertos de Sobrepuerto 

O mesmo nombre de Sobrepuerto ye un toponimo derivau de l'abundanza de puertos en a redolada. En o pasau, cuasi todas as comunicacions d'ista comarca con l'exterior s'heban de fer a traviés d'iste tipo de pasos naturals, pus o cauce d'os cursos d'augua que l'abandonan no gosa estar practicable a piet.

Puertos interiors 

Cuello d'Ainielle.
Cuello Basarán.
Cuello Cortiellas.
Cuello de Sant Cocobat.

Puertos exteriors 

Contra la valle de l'Ara:
Cuello Otal.
Cuello Pelopín.
Collada de Fuendes Blancas.
Collada de Feners.
Contra la valle de Basa:
Collau de Petralba.
Collada de la Cruz.
Collada d'o Cuezo.
Cuello de las Tres Cruces.
Puerto de Sant Cocobat.
Contra la valle d'o Galligo:
Portiello de lo Reguero (en o puerto de Santa Orosia).
Portiello de Leramaza (por a part d'Ainielle).
Puerto d'o Boalar (Ainielle).

Referencias

Se veiga tamién 

Puerto de Santa Orosia.
Sierra d'a Manchoya.
Sierra d'Erata.
Valle d'Otal (Sobrepuerto).

Pelopín
Val de Broto
Sobrepuerto